बनाया गिनीज वर्ल्ड रिकॉर्ड, बोले- ये बहुत खास था और मैं इसे हमेशा याद रखूंगा
Akshay Kumar Guinness World Record.  Follow Bollywood Latest Celebrity News and Gossips On Dainik Bhaskar (दैनिक भास्कर)
बॉलीवुड एक्टर अक्षय कुमार ने बुधवार (23 फरवरी) को मुंबई में अपनी अपकमिंग फिल्म 'सेल्फी' के प्रमोशन के दौरान एक इवेंट में तीन मिनट में सबसे ज्यादा सेल्फी लेने का गिनीज वर्ल्ड रिकॉर्ड तोड़ दिया है। इस बात की जानकारी उन्होंने सोशल मीडिया पर कुछ फोटोज और वीडियो शेयर कर दी है। इसके साथ ही उन्होंने फैंस को आभार भी जताया है।
अक्षय ने 3 मिनट में क्लिक कीं 184 सेल्फी
इवेंट में अक्षय ऑरेंज जंप सूट में नजर आए। इस दौरान उन्होंने स्टेज पर 184 सेल्फी क्लिक कीं। अक्षय ने इसे शेयर करते हुए कैप्शन में लिखा, 'मैंने आज तक जो कुछ भी हासिल किया है और लाइफ में जहां भी हूं, वो मेरे फैंस के अनकंडीशनल लव के वजह से है। ये उनके लिए मेरा खास ट्रिब्यूट है, ये स्वीकार करते हुए उन्होंने कहा कि वे मेरे साथ कैसे खड़े हैं।
मेरे फैंस की मदद से हमने 3 मिनट में सबसे अधिक सेल्फी लेने का गिनीज वर्ल्ड रिकॉर्ड तोड़ दिया है। आप सभी को धन्यवाद। ये बहुत खास था और मैं इसे हमेशा याद रखूंगा। अब सेल्फी ही सेल्फी होंगी। आप सभी से शुक्रवार को सिनेमाघरों में मिलते हैं।'
लोग दे रहे हैं अक्षय को बधाई
अक्षय के इस पोस्ट को देखने के बाद फैंस से लेकर सेलेब्स तक उनको बधाई दे रहे हैं। जहां अर्जुन बिजलानी ने कमेंट करते हुए लिखा, 'गुड वन सर।' अक्षय के एक फैन ने लिखा, 'बहुत-बहुत बधाई खुलाड़ी कुमार..आपके इस रिकॉर्ड को देखकर बहुत खुशी हुई।' वहीं कुछ लोगों ने नोटिस किया कि अक्षय वही कपड़े पहने हैं, जो उन्होंने फिल्म 'लक्ष्मी' के प्रमोशन के दौरान पहना था।
आपको बता दें अक्षय से पहले ये रिकॉर्ड 2015 में ड्वेन जॉनसन ने बनाया था। उन्होंने तीन मिनट में 105 सेल्फी क्लिक की थीं।
मलयालम फिल्म का हिंदी रीमेक है 'सेल्फी'
अक्षय की फिल्म 'सेल्फी' की बात करें तो इसमें उनके साथ इमरान हाशमी और नुसरत भरूचा भी हैं। यह फिल्म 24 फरवरी को सिनेमाघरों में रिलीज होगी। इसको राज मेहता ने डायरेक्ट किया है। ये फिल्म मलयालम फिल्म 'ड्राइविंग लाइसेंस' का हिंदी रीमेक है। इस फिल्म में इमरान पुलिस ऑफिसर के रोल में नजर आ रहे हैं। वहीं अक्षय सुपरस्टार विजय के रोल में दिखाई दे रहे हैं।
